el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el el el el el el el el el el es en en el en el el el el el el el el el el el el el el el en el en el en el zh el zh el zh el zh el en el ja el ja el ja el ja el ja el ja el ja el el el el el en el el el el el en el en
Ελληνικό Πρωτάθλημα | Ποδοσφαιρικά Νέα απο ΕλλάδαSUPERLEAGUEΑθλητικά Νέα Ποδοσφαίρου
Νικητής έφυγε ο ΠΑΟΚ και από τα Πηγάδια, καθώς επικράτησε πιο εύκολα από ότι δείχνει το τελικό 2-1 της Ξάνθης, στο πλαίσιο της 26ης αγωνιστικής της Σούπερ Λίγκας, διατηρώντας το αήττητο σερί του και κάνοντας ένα ακόμα βήμα προς την κατάκτηση του φετινού πρωταθλήματος!
Αφού το τέρμα του Αλμέιδα, πέντε λεπτά πριν τη λήξη, δεν στάθηκε αρκετό για την γηπεδούχο ομάδα να αποφύγει το… μοιραίο. Γηπεδούχο στα… χαρτιά, βέβαια, αφού στην «Ξάνθη Arena» ήταν οι οπαδοί του ΠΑΟΚ εκείνοι που την γέμισαν και την μετέτρεψαν σε Τούμπα…
Πλέον, οι φιλοξενούμενοι θέλουν άλλες δύο νίκες για να πάρουν και μαθηματικά τον τίτλο, ακόμα και αν ο Ολυμπιακός κάνει το 5Χ5 στα δικά του παιχνίδια! Ενώ η Ξάνθη χρειάζεται σίγουρα ένα «τρίποντο» για να «καθαρίσει» οριστικά με την υπόθεση παραμονή.
Στο πρώτο ημίχρονο, ο ΠΑΟΚ ήταν αυτός που μπήκε πιο αποφασισμένος για να πετύχει ένα γρήγορο τέρμα που θα του επέτρεπε να βάλει τις βάσεις για τη νίκη. Έχοντας την μπάλα στα πόδια τους, οι παίκτες του Ραζβάν Λουτσέσκου προσπάθησαν να απειλήσουν κυρίως όμως με σουτ, αφού δυσκολεύθηκαν να βρουν ανοιχτούς διαδρόμους για την αντίπαλη εστία.
Η πρώτη… υποψία φάσης για λογαριασμό του ΠΑΟΚ καταγράφηκε στο 12ο λεπτό, με τη μπάλα να περνάει παράλληλα με το τέρμα του Ζίβκοβιτς χωρίς να βρεθεί κάποιος να σουτάρει.
Ενώ στο 32’, ήρθε και η… προειδοποιητική βολή από πλευράς «ασπρόμαυρων», όταν ο Σφιντέρσκι εκμεταλλεύθηκε το λάθος γύρισμα του Ντίρεσταμ, βγήκε τετ α τετ με τον Ζίβκοβιτς, αλλά δεν μπόρεσε να τον νικήσει, καθώς ο δεύτερος απέκρουσε με τα πόδια…
Αντιθέτως, ο Ολιβέιρα τα κατάφερε… περίφημα, μετά από ένα λεπτό, με την εκπληκτική απευθείας εκτέλεση φάουλ του, δεξιά έξω από την αντίπαλη περιοχή, που δεν άφησε περιθώρια αντίδρασης στον Ζίβκοβιτς, για το 0-1!
Οι ακρίτες από την πλευρά τους είχαν πιο παθητικό ρόλο σε όλο αυτό το διάστημα και είναι ενδεικτικό πως απείλησαν, ουσιαστικά, για πρώτη και… τελευταία φορά στο 36’. Όταν ο Αλμέιδα πήρε την κεφαλιά ανενόχλητος, μετά από εκτέλεση κόρνερ από αριστερά, αλλά ο Πασχαλάκης ήταν σε ετοιμότητα και απέκρουσε!
Κάπως έτσι, οι δύο ομάδες οδηγήθηκαν στα αποδυτήρια με τα σουτ να είναι 1-8, τα κόρνερ 1-2 και την κατοχή της μπάλας 40%-60%.
Στην επανάληψη, το ματς ξεκίνησε με την Ξάνθη να έχει τον έλεγχο στα πρώτα λεπτά αλλά, κόντρα στη ροή, τον ΠΑΟΚ να έχει την πρώτη ευκαιρία. Ωστόσο, ο Ζίβκοβιτς κατάφερε να σταματήσει για δεύτερη φορά τον Σφιντέρσκι, στο 52ο λεπτό, κρατώντας… ζωντανή την ομάδα του!
Ο Μίλαν Ράσταβατς έριξε στο ματς τον Κάστρο και παράλληλα άλλαξε το σύστημα του σε 4-4-2 μετά τη συμπλήρωση μιας ώρας αγώνα, αλλά ήταν ο «δικέφαλος του Βορρά» αυτός που βρήκε και πάλι δίχτυα, στο 67’…
Με τον Άκπομ -που είχε περάσει ένα ερπτό πριν στο γήπεδο- να τροφοδοτεί ωραία τον Ενρίκε, εκείνον να μπαίνει στην περιοχή από αριστερά και με σουτ στην απέναντι γωνία του Ζίβκοβιτς αλλά και τη… βοήθεια του δοκαριού να διπλασιάζει τα τέρματα της ομάδας του!
Κάπου εκεί, όλοι πίστεψαν ότι το παιχνίδι… τελείωσε. Τα συνθήματα για την κατάκτηση του τίτλου από την κερκίδα έγιναν εντονότερα, οι Θρακιώτες δεν μπορούσαν να βρουν λύσεις με την μπάλα… κάτω και χρειάστηκε να φτάσουμε πέντε λεπτά πριν τη λήξη για να το πετύχουν… από αέρος.
Όταν ο Αλμέιδα κατάφερε να σκοράρει με κεφαλιά, μειώνοντας σε 1-2, πετυχαίνοντας με αυτό τον τρόπο το πρώτο του τέρμα στο ελληνικό πρωτάθλημα αλλά μην καταφέρνοντας κάτι περισσότερο.
Με τον ΠΑΟΚ να παίρνει την 23η νίκη του σε 26 παιχνίδια στην Σούπερ Λίγκα και να πλησιάζει ακόμα πιο κοντά προς την εκπλήρωση του μεγάλου του στόχου…
Ξάνθη (4-2-3-1): Ζίβκοβιτς, Ντίρεσταμ, Λισγάρας, Αλμέιδα, Κασάδο, Μελιόπουλος (72’ Μπρίτο), Κοβάσεβιτς, Ντε Αμορίμ (78’ Σαρπόνγκ), Καντά (64’ Κάστρο), Σιλά, Γέντρισεκ.
ΠΑΟΚ (4-2-3-1): Πασχαλάκης, Μάτος, Κρέσπο, Βαρέλα, Βιεϊρίνια, Σάκχοφ, Ολιβέιρα, Ζαμπά (63’ Γιαννούλης), Πέλκας (86’ Μίσιτς), Ενρίκε, Σφιντέρσκι (66’ Άκπομ).